Nr

Referitor dosar nr. 10360/06.06.2018

**DECIZIA ETAPEI DE ÎNCADRARE**

**DRAFT**

Ca urmare a solicitării de emitere a acordului de mediu adresate de **BÂRGOZ ALEXANDRU-VASILE pentru S.C. ALLYRENT S.R.L.,** cu domiciliul în comuna **Șelimbăr,** str. **Mihai Viteazu,** nr. **51,** judeţul **Sibiu**, înregistrată la **Agenţia pentru Protecţia Mediului Sibiu** cu nr. **10360/06.06.2018** şi completărilor ulterioare **nr. 13161/20.07.2018,** în baza Hotărârii Guvernului nr. 445/2009 privind evaluarea impactului anumitor proiecte publice și private asupra mediului si a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, aprobată prin Legea nr. 49/2011,

**Agenţia pentru Protecţia Mediului Sibiu** **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 01.11.2017, că proiectul **„Construire locuințe colective D+P+6E+Er și branșamente utilități”** propus a fi amplasat în comuna **Șelimbăr**, str. **Doamna Stanca,** nr. **FN,** înscris înCF Șelimbăr nr. 102472, nr. top 1162/2/1/1/3, judeţul **Sibiu, nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

- proiectul se încadrează în prevederile Hotărârii de Guvern nr. 445/2009, privind evaluarea impactului anumitor proiecte publice și private asupra mediului, Anexa 2 pct.10, lit. b) - „proiecte de dezvoltare urbană, inclusiv construcția centrelor comerciale și a parcărilor auto**”.**

**1. Caracteristicile proiectului**

**a) mărimea proiectului**

Proiectul se va realiza în intravilanul comunei Șelimbăr, str. Doamna Stanca, nr. FN, pe o parcelă înscrisă în CF Șelimbăr nr. 102472, nr. top 1162/2/1/1/3, cu o suprafață de 10 000 mp, aflată în proprietatea beneficiarului.

Pe amplasament se propune construirea unui corp de clădire - locuințe colective, identice, însumând 60 de apartamente şi un loc de joacă pentru copii în partea din spate a lotului, după parcaje.

Bilanțul de suprafețe în parcelă:

* regim de înălțime - P+6E+ER;
* suprafața construită total parcelă - 560.99 mp;
* suprafața desfășurată total parcelă - 3280.32 mp;

P.O.T propus - 12.63 %

C.U.T propus - 0.85.

Imobilele propuse vor avea sistemul constructiv din structură cadre din stâlpi și grinzi beton armat, fundații din beton armat, planșeu din beton armat peste parter, etaje și etaj retras. Închiderile exterioare se vor realiza din zidărie de cărămidă pe care va fi aplicat un termosistem din polistiren.

Se vor asigura spații verzi în suprafață de 450.51 mp. Accesul în parcelă se va face din strada Doamna Stanca, suprafața circulațiilor va fi de 1088.34 mp. Se vor amenaja 69 locuri de parcare în interiorul parcelei, situate la o distanță de minimum 5 m față de ferestrele apartamentelor.

Alimentarea cu apă potabilă și evacuarea apelor uzate menajere se va realiza prin branșare la rețelele de alimentare cu apă și canalizare existente în comuna Șelimbăr, conform Avizului Apă Canal nr. 28480/27.09.2017 emis de Sistemul de Gospodărire Comunală Șelimbăr.

Apele pluviale provenite de pe suprafețele betonate destinate parcărilor și aleilor carosabile vor fi racordate la separatorul de hidrocarburi de pe parcela adiacentă, cu nr. cadastral 102389, conform punctului de vedere nr. 6504/07.11.2017, emis de Sistemul de Gospodărire a Apelor Sibiu.

Construcțiile vor fi racordate la rețeaua de gaz existentă în zonă, agentul termic se va asigura cu ajutorul centralelor termice de apartament alimentate cu combustibil gaz natural.

**b) cumularea cu alte proiecte**: nu este cazul;

**c) utilizarea resurselor naturale**: nu este cazul;

**d) producția de deșeuri**:

* diferitele categorii de deşeuri generate în timpul realizării investiţiei şi în etapa operaţională vor fi eliminate/valorificate prin firme autorizate, cu respectarea dispoziţiilor legale în vigoare.

 **e) emisiile poluante, inclusiv zgomotul și alte surse de disconfort**

- în etapa de construcţie: emisiile în atmosferă de la utilaje şi mijloacele de transport, precum și disconfortul fonic creat de lucrări, temporar - fără impact semnificativ.

- sol, subsol: se vor amenaja spaţii corespunzătoare pentru stocarea temporară a tuturor categoriilor de deşeuri rezultate pe perioada de realizare a proiectului.

**f) riscul de accident, ţinându-se seama în special de substanţele si de tehnologiile utilizate** – se vor respecta normele de protecţia muncii şi PSI.

**2. Localizarea proiectului**

**2.1 utilizarea existentă a terenului** – proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare, conform Certificatului de Urbanism emis de Primăria Comunei Șelimbăr şi a verificării documentaţiei de către biolog Mariana Suciu. Terenul studiat se află în intravilanul comunei Șelimbăr, este proprietatea Bârgoz Mircea Vasile și soția Bârgoz Eugenia Neti , are folosința teren arabil și destinația curți construcții, conform HCL nr. 94/2016.

**2.2 relativa abundenţă a resurselor naturale din zonă, calitatea şi capacitatea regenerativă a acestora:** nu este cazul.

**2.3 capacitatea de absorbţie a mediului, cu atenţie deosebită pentru:**

**a) zonele umede:** nu este cazul;

**b) zonele costiere:** nu este cazul;

**c) zonele montane si cele împădurite:** nu este cazul;

**d) parcurile si rezervaţiile naturale:** nu este cazul;

**e) ariile clasificate sau zonele protejate prin legislaţia în vigoare:** nu este cazul;

**f) zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

**g) ariile în care standardele de calitate a mediului stabilite de legislaţie au fost deja depăşite:** nu este cazul;

**h) ariile dens populate:** nu este cazul;

**i) peisajele cu semnificaţie istorică, culturală și arheologică:** nu este cazul.

**3. Caracteristicile impactului potenţial**

**a) extinderea impactului, aria geografică și numărul persoanelor afectate:** nu are impact negativ, în situația respectării proiectului;

**b) natura transfrontalieră a impactului:** nu este cazul;

**c) mărimea și complexitatea impactului:** se vor lua măsuri de reducere şi limitare a impactului asupra mediului. Impact potenţial nesemnificativ, având în vedere caracteristicile proiectului şi localizarea acestuia;

**d) probabilitatea impactului:** redus pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**e) durata, frecvența și reversibilitatea impactului:** impact redus pe perioada de realizare şi funcţionare.

**II. Motivele care au stat la baza luării deciziei etapei de încadrare în procedura de evaluare adecvată:**

 Proiectul propus nu este localizat în arii protejate, nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare.

**Proiectul propus nu necesită parcurgerea celorlalte etape ale procedurii de evaluare impactului şi nu se supune evaluării adecvate.**

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului tehnic întocmit conform prevederilor Ordinului nr. 135/2010, a Certificatului de Urbanism emis de Primăria Comunei Șelimbăr și a PUZ aprobat prin HCL 19/2.02.2016;
* respectarea amplasamentului conform planului de încadrare în zonă şi a planului de situaţie anexate documentaţiei;
* respectarea prevederilor Avizului Apă Canal nr. 28480/27.09.2017 și a punctului de vedere emis de Sistemul de Gospodărire a Apelor Sibiu nr. 6504/07.11.2017;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* constructorul va deţine fişe de securitate pentru substanţele chimice periculoase folosite şi va respecta condiţiile impuse de acestea;
* aprovizionarea cu agregate necesare realizării investiției se va face numai din surse autorizate;
* deşeurile menajere şi cele inerte rezultate în urma lucrărilor de construire, vor fi depozitate în locuri special amenajate, de unde vor fi predate la agenţi autorizaţi;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor deteriora zonele învecinate perimetrului de desfăşurare a lucrărilor;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant.

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica APM Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

**Proiectul propus nu necesită parcurgerea celorlalte etape ale procedurii de evaluare impactului şi nu se supune evaluării adecvate**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta a fost emisă în 3 (trei) exemplare originale fiecare exemplar având un număr de 4 (patru) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

 **p. DIRECTOR EXECUTIV, p. ŞEF SERVICIU AVIZE,**

 **Ec. Ioan FRĂTICI ACORDURI, AUTORIZAŢII,**

 **Ing. Livia MITEA**

 **ÎNTOCMIT,**

 **Biolog Mariana SUCIU**